Suomalaisissa rasiamargariineissa ja levitteissä ei ole kovetettuja kasvirasvoja, vaan niihin lisätään pieni määrä luonnostaan kovia kasvirasvoja oikeanlaisen rakenteen aikaansaamiseksi. Pelkästä rypsiöljystä valmistettava margariini on olomuodoltaan juoksevaa, joten luontaisesti kovien kasvirasvojen käyttö levitteissä on välttämätöntä. Alentaja-levitteissä käytetään ainoastaan RSPO (Roundtable of Sustainable Palm Oil) -standardin mukaista vastuullisesti tuotettua ja erillään muusta palmuöljystä pidettyä sertifioitus palmuöljyä (Segregated palm oil, SG). Käyttämällä segregoituja palmu- ja palmunydinöljyjä tuotannossamme varmistamme suoran tuen sellaisille palmuöljyplantaaseille, jotka toimivat kestävän kehityksen periaatteiden mukaisesti.
Luonnostaan kovissa kasvirasvoissa kuten palmussa ja kookoksessa on tyydyttynyttä rasvaa, mutta käytettävät määrät ovat niin pieniä, että niistä huolimatta Alentaja -levitteet ovat Sydänmerkki -tuotteita. Alentaja- levitteissä käytettävät kasvirasvat ovat segregoitu palmuöljy ja kookos. Sydänmerkin kriteereitä keltaisissa rasvoissa ovat hyvä rasvahappokoostumus ja suolan määrä (max 1 %). Sydänmerkki on hyvä merkki kuluttajalle, joka etsii levitevalikoimasta itselleen sydänystävällistä vaihtoehtoa.